open-index/open-wikipedia-markdown huggingface dataset:
Skallum

**Skallum gård** er en herregård beliggende på Stabekk i Bærum.

Stedets opprinnelige navn var Skallum-Stabekk, som kommer av *skalm* eller *skolm* og betyr «tvedelt» og knyttes til senkningen i terrenget.

Skallum var kirkegods fram til reformasjonen og deretter krongods. Anna Krefting kjøpte gården på 1670-tallet og solgte den videre til Anne Kristofersdatter i 1685. Anne giftet seg med Peder Jensen Øverland. Gården har vært i manges eie frem til den ble solgt til Jens Ring på Ringstabekk i 1850. I 1889 kjøpte advokat Nicolai Andersen Eger gården, og den er fortsatt i familien Egers eie.

Hovedbygningen har kjerne fra slutten av 1600-tallet, som ble påbygd en etasje og fikk sveitserstilsfasade i 1880, og er dessuten tilbygget på 1960-tallet. Stabburet er tidlig 1900-talls, mens de øvrige tunbygningene er fra slutten av 1800-tallet.

Under andre verdenskrig ble gården rekvirert av de nasjonalsosialistiske makthaverne. Maidagene i 1945 forskanset en liten gruppe frontkjempere og statspolitifolk seg på Skallum. Gården ble da disponert av Egil Reichborn-Kjennerud. Den 11. mai ble Quislings politiminister Jonas Lie og statspolitisjef Henrik Rogstad funnet døde, mens justisminister Sverre Riisnæs overga seg.

En oppdemming av Stabekk- eller Skallumbekken på eiendommen, kalt «Egerdammen», ble brukt som et ekstra reservoar til vanning i tørre somre og til skøytebane vinterstid. En lysløype ble anlagt på eiendommen i 1960-årene. 

Februar 1982 ble det åpnet galleri i den gamle stallen. Allerede det første året var Galleri Skallum godt besøkt, og det har det fortsatt å være i alle år siden. Det er et profesjonelt drevet galleri med utstillinger fra en lang rekke anerkjente norske og internasjonale kunstnere. Galleri Skallum har arbeidet for å fremme kvinnelige kunstnere. Galleriet stiller ut ulike typer kunst, så som grafikk, malerier, tekstilkunst og skulpturer. 

## Referanser


## Litteratur
* 
* 

## Eksterne lenker
*
Heidrunfeltet

**Heidrunfeltet** er et olje- og gassfelt på Haltenbanken i den norske sektoren av Norskehavet, omtrent 175&nbsp;km nord for Kristiansund. Equinor er feltets operatør. I 2004 var produksjonen på 165&nbsp;000 fat olje 650 millioner m³ gass per dag, mens i 2006 var den endret til 140&nbsp;000 oljefat og 3 millioner m³ gass per dag. Råoljen karakteriseres som naftenisk med 25,0 API (0,9043 g/cm³), 0,52&nbsp;% svovel og høy 2,90 TAN (totalsyretall).

Feltet ble funnet i 1985, men ikke utbygd og åpnet før i oktober 1995 av oljeselskapene Conoco og Statoil. Feltet er bygd ut med den flytende strekkstagplattformen Heidrun TLP. Oljen på Heidrun blir overført til tankskip på feltet og skipet til Mongstad og Tetney i Storbritannia. Naturgassen går i rørledninger til Tjeldbergodden og til Kårstø via rørledningen Åsgard Transport. Havdybden i området er 350&nbsp;meter. Totale feltinvesteringer beløp seg til 62&nbsp;milliarder kroner frem til 2004.

Navnet *Heidrun* kommer av den storproduserende geiten Heidrun i norrøn mytologi.

## Kilder
* https://web.archive.org/web/20080608084652/http://home.online.no/~bjaholte/andra.htm
* The NPD's fact-pages. Field HEIDRUN. Fakta om Heidrun, Oljedirektoratet
* Olje- og energidepartementet: Fakta norsk petroleumsverksemd 2005. Nettversjon
* Fakta om Heidrun på http://www.statoil.com
* Heidrun field development Informasjon om Heidrun- plattformen

## Eksterne lenker
*
Tandberg Audio Products

**Tandberg Audio Products** var en norsk produsent av konsumentelektronikk, med hovedkontor i Oslo.

Selskapet ble opprettet av blant andre Trond Wikborg (kjent fra Akers MIC) og var et forsøk på videreføring av arven fra tidligere Tandbergs Radiofabrikk, etter at Tandberg Audio A/S hadde gått konkurs i 1988.

Produktene bygde delvis på konstruksjoner fra tidligere Tandberg audioprodukter (forsterkere, radiomottagere, kassettbåndspillere), og delvis på nye konstruksjoner (CD-spillere).

Selskapet gikk konkurs i 2000. Etter dette har det ikke blitt produsert stereoutstyr med navnet Tandberg.

## Eksterne lenker
* Norsk Radiohistorisk Forening
Expo 2008

**Expo 2008** er en verdensutstilling som ble avholdt fra 14. juni til 14. september 2008 og var koordinert av Bureau of International Expositions. Utstillingen  fant sted i Zaragoza, Spania, med temaet *Vann og bærekraftig utvikling*. Utstillingen ble lagt til en meander til elven Ebro.
Renault Dauphine

**Renault Dauphine** var en bil som ble produsert av den franske bilfabrikken  Renault mellom 1956 og 1967. Dauphine ble også sammensatt utenfor Frankrike; i Sør-Afrika, Australia, Mexico, Belgia og  Irland. Den ble lisensprodusert i Italia, Brasil, Spania, Argentina, USA og Japan. 

Dauphine ble markedsført i 1956 som erstatning og etterfølger av fabrikkens vellykkede Renault 4CV. I likhet med 4CV, hadde  Dauphine selvbærende karosseri og hekkmotor. Den var tyngre og 30 cm. lengre enn sin forgjenger, men hadde samme motor. Dog ble det bygget en versjon hvor motorens effekt ble økt fra 19&nbsp;hk til 32&nbsp;hk. Dauphine var kjent for å være en «treg» bil.
Fabrikken hadde opprinnelig bestemt seg for navnet  «Corvette», men landet på  Dauphine for ikke å forveksles med den nylig lanserte Chevrolet Corvette. 

I alt ble det produsert 2&nbsp;150&nbsp;738 Dauphine i de ti årene den var i produksjon.

I England, var den en av de første importerte biler som ble solgt i et større antall. Det var et marked som til da hadde vært dominert av britiskproduserte biler.

Dauphine vil av mange huskes for svak motor og ellers dårlig kjøreegenskaper og for å være en upålitelig bil, spesielt i USA og England hvor den fikk et dårlig ry, ikke minst pga. de mange mekaniske problemene og dårlig rustbeskyttelse. Den ble av motorentusiaster på web-siden «Car Talk» rangert som Tusenårets 9. verste bil karakterisert som «truly unencumbered by the engineering process».

## Produksjon utenlands
I Italia ble det produsert en **Alfa Romeo Dauphine** under lisens mellom 1959 og 1964. Den italienske  Dauphine ble produsert på den samme produksjonslinjen som Alfa Romeo Giulietta.

Den ble også produsert i  Brasil, på lisens hos Willys-Overland do Brasil, mellom 1959 og 1968, i fire ulike versjoner med tilsammen 74&nbsp;627 eksemplarer.

En **IKA Dauphine** ble produsert i Argentina hos Kaiser i 97&nbsp;209 enheter.

I Spania bygget Renualts spanske fabrikk,  F.A.S.A, mellom 1958 og 1967 tilsammen 125&nbsp;912 biler.

Dauphine ble også lisensbygget i Japan av Hinofabrikken under navnet **Hino Dauphine**.

## Tekniske data

* Lengde: 3,95 m
* Bredde: 1,52 m
* Høyde: 1,44 m
* Hjulavstand: 2,27 m
* Bakkeklaring: 0,15 m
* Vekt: 695 kg
* Motorvolum: 845 cm3
* Motereffekt: 32 hk
* Akselerasjon 0-100 km/t: 32 s

## Referanser


## Eksterne lenker
* Mer om Renault Dauphine
Toy fox terrier

**Toy fox terrier**, eller **amerikansk toy terrier**, er en hunderase fra USA. Den er en terrier som ble utviklet på 1930-tallet. Rasen er nasjonalt anerkjent av American Kennel Club (AKC).

## Kilder
* Desmond Morris: *Dogs*, North Pomfret, Vermont 2008, ISBN 978-1-57076-410-3
* ''Toy Fox Terrier'' , Meet the Breeds, American Kennel Club (AKC) (läst 2011-12-26)

## Se også
* Toy terrier
Hvor går grensen?

***Hvor går grensen?*** er en rapport utgitt i 1972 som ut fra datamodeller for befolkningsvekst, forbruk og ressurstilgang forsøkte å beregne hvor lang tid vi har før menneskelig forbruk kom til å overskride jordklodens fysiske begrensninger. Analysene bak rapporten ble gjennomført på oppdrag av Romaklubben.  

Noen av problemstillingene som drøftes ble foregrepet av Thomas Malthus i hans publikasjon *[[An Essay on the Principle of Population]]* (1798). Et hovedspørsmål som er inspirert av biologien er tanken om av ved eksponentiell vekst i økonomien, vil økonomien møte en øvre ressursgrense. Bokens hovedscenario spår globalt sammenbrudd i befolkningen og økonomien omkring år 2010 som følge av energimangel som fører til fall i matproduksjon.

Forsker Bjart Holtsmark ved Statistisk sentralbyrå har karakterisert flere av forutsetningene i scenariene i *Grenser for vekst* som «en lek med tall og lite annet» og at «modelleringen av en hel rekke sentrale sammenhenger i verdensøkonomien basert på gjetninger i stedet for empirisk kunnskap».

## Referanser


## Litteratur
* Hvor går grensen? MITs forskningsrapport om verdens fortsatte vekst 1972 (innskannet i bokhylla.no)

## Eksterne lenker
*  
* «Grenser for vekst» – 30 år etter, kronikk i ''Aftenposten''
Raymond Domenech

**Raymond Domenech** (født 24. januar 1952 i Lyon) er en fransk fotballtrener og tidligere fotballspiller.

Han er tidligere landslagssjef for . Han er svært omdiskutert, blant annet for å ha utelatt Robert Pires fordi han er født i stjernetegnet skorpionen. Ifølge Domenech skal skorpioner «være vanskelige å samarbeide med». Han har også kommet på kant med en rekke andre spillere blant annet Sébastien Frey, Philippe Mexes og David Trézéguet.

## Landslagssjef for Frankrike
### VM 2006
12. juli 2004 ble Domenech valgt som etterfølgeren til Jacques Santini etter landets skuffende innsats under EM 2004, der de ble utslått i kvartfinalen av , som overraskende vant mesterskapet. 

#### Kvalifiseringen
Frankrike hadde problemer med å kvalifisere seg, selv om de var satt opp i pulje med vanligvis overkommelige motstander, bl.a.  og .  ble den sterkeste konkurrenten, men Frankrike kvalifiserte seg etter at de slo Irland 1-0 på bortebane. 

#### Sluttspillet i Tyskland
Lagets åpnet svakt i sluttspillet under VM 2006 (uavgjort mot Sveits og Sør-Korea før de endelig slo ). 

I de følgende kampene spilte Frankrike stadig bedre, og de slo flere av favorittnasjonene, bl.a. ,  og . Frankrike tapte finalen mot  på straffesparkkonkurranse. 

### EM 2008
#### Kvalifiseringen
Frankrike kom på andreplass i sin pulje, på plassen bak Italia. Raymond Domenech hadde på forhånd uttalt seg kritisk om seedingsystemet som skulle brukes under trekningen av gruppene i EM-sluttspillet, og det viste seg at han hadde grunn til å frykte utfallet. Frankrike ble trukket i samme gruppe som Italia,  og . Frankrike spilte 0-0 mot Romania, tapte 4-1 for Nederland og deretter 2-0 for Italia, og endte på sisteplass i gruppen. Domenech hadde allerede før mesterskapet uttalt at han ville si opp jobben hvis Frankrike ikke gikk videre til kvartfinalen.

## Referanser


## Eksterne lenker
*
Acotango

**Acotango** er den midterste og høyeste av en gruppe stratovulkaner som strekker seg langs grensen mellom Bolivia og Chile. Gruppen er kjent som Nevados de Quimsachata og inneholder også topper som Humarata og Cerro Capurata. Gruppen ligger langs en nord-sørleg innretting. Vulkanen er meget slitt. Mye tyder på at Acotango ikke har vært aktiv siden holocen.
## Referanser

## Eksterne lenker
*
Regjeringens underutvalg

**Regjeringens underutvalg** er et internt organ i flere norske regjeringer som har vært koalisjonsregjeringer. Regjeringens underutvalg ble første gang opprettet etter at Kåre Willochs regjering ble utvidet fra en ren Høyre-regjering til en trepartiregjering i 1983. 

I regjeringen Willoch besto underutvalget av statsministeren, finansministeren og lederne for Senterpartiets og Kristelig Folkepartis regjeringsfraksjoner. Også Jan P. Syses regjering (1989–1990) hadde tilsvarende sammensetning av regjeringens underutvalg. I Kjell Magne Bondeviks første regjering besto underutvalget av statsministeren, finansministeren samt de tre partilederne for Sp, KrF og Venstre.

I Jens Stoltenbergs andre regjering etter Stortingsvalget 2005 med Arbeiderpartiet, Senterpartiet og Sosialistisk Venstreparti bestod underutvalget av Statsministeren og de fremste representanter for de øvrige to partiene. SV var inntil 23. mars 2012 representert ved partileder Kristin Halvorsen. Hun ble da erstattet med nestleder Bård Vegar Solhjell etter å ha gått av som partileder og nyvalgt partileder Audun Lysbakken ikke lenger satt i regjering. Senterpartiet var først representert ved partileder Åslaug Haga, deretter fungerende leder Lars Peder Brekk og dernest Liv Signe Navarsete etter at hun ble valgt til leder i september 2008. Underutvalget blir omtalt som den viktigste ikke-konstitusjonelle forsamlingen. 

## Referanser




## Litteratur
* 
* 
*Kristoffer Kolltveit (2012). *[https://www.scup.com/doi/10.18261/ISSN1504-2936-2012-01-03 Maktkonsentrasjon og politisk kontekst – Om underutvalgets rolle i to norske regjeringer]*
Letitia Vriesde

**Letitia Vriesde** (født 5. oktober 1964 i Panamaribo, Coronie  i Surinam) er en tidligere friidrettsutøver fra Surinam. Hun konkurrerte mest på 800 meter.

Vriesda fikk sitt gjennombrudd under VM i Tokyo i 1991, hvor hun kom til finalen på både 800 meter og 1500 meter, med henholdsvis femte- og ellevteplass. 

I 1995 under VM fikk hun sølvmedalje på 800 meter, slått av Ana Fidelia Quirot. Tidligere samme år, tok hun bronsemedalje på samme distanse under VM innendørs. Disse medaljene var de første vunnet av en søramerikansk kvinne i VM. I 2001 tok hun bronsemedalje på 800 meter i VM.

Vriesde er tidenes mest suksessfulle friidrettsutøver fra Surinam, og innehar de søramerikanske rekordene på 800 meter, 1000 meter og 1500 meter (innendørs og utendørs), samt 3000 meter innendørs.  

Hun ble diskvalifisert og mistet gullmedaljen under de de panamerikanske lekene i 2003, etter å ha blitt tatt med et for høyt nivå av koffein, men fikk imidlertid ingen utestengelse.

## Personlige bestenoteringer
* 400 meter 52.01 (1997)
* 800 meter 1:56.68 (1995)
* 1000 meter 2:32.25 (1991)
* 1500 meter 4:05.67 (1991)
* Engelsk mil 4:30.45 (1992)
* 3000 meter 9:15.64 (1991)

## Referanser


## Eksterne lenker
*
Orientalske tepper

**Orientalske tepper** er en fellesbetegnelse for tepper som kommer fra landene mellom Bosporos og Kinahavet. De er vevet eller håndknyttet i mønstre som har tradisjoner der de kommer fra, enten de er av nomadisk opprinnelse, laget i byer eller landsbyer. En utbredt misforståelse er at orientalske tepper er det samme som persiske tepper. Persiske tepper kommer kun fra Persia, eller Iran, som landet heter nå (siden 1926).

Kopiene er mange i moderne tid, hvor land som Bulgaria, Romania, Egypt, Pakistan og delvis India, tar mønstre fra de opprinnelige teppene og kopierer dem, ofte i dårlige ullkvaliteter som er maskinspunnet og med dårlige farger. Mange av disse teppene blir grelle i fargene og ser mekaniske ut.
Roman Virastjuk

**Roman Jaroslavovytsj Virastjuk** (ukrainsk: *Роман Ярославович Вірастюк*, russisk: *Роман Вирастюк*, født 20. april 1968 i Ivano-Frankivsk, død 27. juli 2019) var en ukrainsk kulestøter, kjent for å ha vunnet bronsemedalje under EM i 1994. Han fikk en personlig rekord på 21,34 meter, oppnådd i mai 2000 i Ivano-Frankivsk. I 1991 ble han utestengt i to år for brudd på dopingbestemmelsene.

## Høydepunkter

## Referanser


## Eksterne lenker
* 
* Intervju  med Roman Virastjuk
Astatotilapia calliptera

***Astatotilapia calliptera*** er en art i gruppen ciklider, og eneste nålevnde art i slekten ***Astatotilapia***.
Det er en fisk som lever i tropisk ferskvann i Malawi-, Chiuta- og Chilwasjøene samt elvene Buzi, 
Pungwe Save og nedre Zambezi.
Den holder seg i områder med plantevekst og grunt vann. 
Den blir opptil 15 cm lang. 
Fargen kan variere fra olivengrønn til gul.
*Astatotilapia calliptera* lever av virvelløse dyr, alger, planter småfisk og plankton.

## Eksterne lenker
* 
* 
*  ''Astatotilapia calliptera'' - akvaforum.no
Sel (hus)

**Sel** betegner et hus på en seter eller støl. Huset følger gjerne en akershusisk grunnplan eller trerommsplan, men variasjoner er vanlig og huset er kan være bygd sammen med uthus. Vanligvis har et sel kjøkken (og soverom) (utsel) og melkebod (melkesel/innsel) hvor melk foredles til smør og ost.

Lokalt brukes det også utsel og innsel etter rommenes funksjon og plassering. Utselet kan være der grua er plassert, som da kan oppfattes som kjøkkenet, eller en åpen svalgang eller lignende. Innselet kan være inne i bygningen, da gjerne den tømrede delen av bygningen, eller rom innenfor der grua er plassert dersom dette rommet omtales som utselet.

Større sel kan i tillegg ha eget soverom eller hems.

Tidligere ble sel også brukt som navn på overnattingssteder. Stedsnavn som Sel, Selbu eller Salhus kan komme av dette.

## Eksterne lenker
* Sogn og Fjordane fylkeskommune: Kvilestølen
* Digitalt  fortalt: Hellebøstølane i Lavik
* Hendt på Myklebust før og no.
Anette Baklid

**Anette Baklid** (født 20. februar 1991) er en norsk orienteringsløper og langrennsløper. Hun konkurrerer for Konnerud IL og er elev ved Drammen videregående skole Toppidrett.

## Meritter i orientering
* Gull Hovedløpet (2005)
* Gull Hovedløpet (2007)
* Vinner av O-Ringen (5-dagars) (2004)
* Sølv Hovedløpet 2006)
* Uttatt på laget til junior-VM (2008)

## Meritter i langrenn
* Bronse Hovedlandsrennet fri sprint (2006)

## Referanser


## Eksterne lenker
*
Jan Staubo

**Jan Staubo** (født 28. september 1920, død 15. juni 2003) var en norsk skipsreder, krigsflyger, tennisspiller, ishockeyspiller og bandyspiller. Han var medlem av Den internasjonale olympiske komité (IOC) (1966&ndash;2000) og ble utnevnt til æresmedlem i organisasjonen. Under andre verdenskrig kom Staubo seg Storbritannia og etter hvert til Canada og Little Norway, etter å ha klart å rømme fra Falstad fangeleir. 

## Andre verdenskrig
Staubo og kameraten Bjørn Heger forsøkte å komme seg til Storbritannia etter den tyske okkupasjonen av Norge i 1940. De ble arrestert og internert i Falstad fangeleir. Staubo klarte å rømme fra Falstad ved å slå ned to vakter. Han var en av syv menn som ble smuglet ut fra Ålesund 13. mars 1941 med MK «Sigurd»; båten ankom Lerwick den 16. mars. 

Etter flygerutdanning kom Staubo til den norske 332 skvadron. Den 19. august 1942 deltok flere flyenheter, deriblant 332 skvadron, som flystøtte for de allierte landgangsstyrkene i Dieppe-raidet. Staubo kom i kamp med flere tyske Focke-Wulf Fw 190, og ble skutt ned. Etter å ha blitt tatt til fange av tyskerne, ble han skutt i brystet under fluktforsøk fra tog. Etter å ha blitt avvist på flere tyske sykehus, ble han i siste liten operert og reddet. Til tross for flere rømningsforsøk, satt han i tysk fangenskap resten av krigen.

## Idrett
Staubo var norgesmester i tennis åtte ganger, norsk mester i ishockey og deltok på landskamper i bandy. Han var president i Norges Tennisforbund og styremedlem i Norges Idrettsforbund i to perioder.

## Meritter
### NM-titler i tennis
* 1939, double utendørs (med Ragnar Hagen)
* 1947, double utendørs (med Ragnar Hagen)
* 1948, single utendørs (kongepokal)
* 1949, single innendørs
* 1950, single utendørs (kongepokal), 1950, single innendørs, double innendørs (med Birger Brem)
* 1951, double utendørs (med Nils Erik Hessen)

## Referanser





## Kilder
* Norsk idrettsleksikon (Tom A. Schanke, 2011

## Litteratur
* Cato Guhnfeldt.*Spitfire Saga. Pionértid – Bind I, *2009, Wings. ISBN 9788299807104
** *Spitfire Saga. Sommeren 1942/Dieppe* – Bind II, 2009, Wings. ISBN 9788299807111
** *Spitfire Saga. Full innsats – Bind III, *2010, Wingsi. ISBN 9788299807128
** *Spitfire Saga. Mot overtak i luften –* Bind IV, 2013, Wings. ISBN 9788299807135
** *Spitfire Saga. 132 Wing/Invasjonen; *Bind V, 2014, Wings. ISBN 9788299807142I
Gian Matteo Fagnini

**Gian Matteo Fagnini** (født 11. oktober 1970 i Lecco, Italia) er en tidligere italiensk landeveissyklist. Han ble proff i 1994 i Mercatone Uno, og med unntak av perioden i tyske Telekom fra 2000 til 2003, tilbrakte han hele sin karriere i italienske lag.  
Fagnini var svært god til å holde et ekstremt høyt tempo på den siste kilometeren av flate etapper og var dessuten god i selve spurten. På grunn av disse kvalitetene ville nok Fagnini vært spurteren i de fleste lag, men mesteparten av sin karriere var han lagkamerat med Mario Cipollini (1994-99 og 04) eller Erik Zabel (00-03), og han måtte derfor avfinne seg med en rolle som spurtopptrekker i de fleste store ritt. Dette var noe han behersket svært godt, og han var en av de beste, kanskje den beste, spurtopptrekkeren på slutten av nitti- og begynnelsen av totusentallet. Dette betyr at Fagnini skal ha sin del av æren for mange av Cipollinis og Zabels seire. Et eksempel på dette er Milano–Sanremo i 2001, da Fagnini gjorde et fantastisk 500 meters opptrekk som endte med at Zabel tok sin fjerde seier i dette rittet.

Jobben som spurtopptrekker gjorde at Fagnini tok svært få seire, men han har to store triumfer fra Giro d'Italia 1998. På den 20. etappen vant han spurten i et stort brudd som klarte å holde å holde unna for hovedfeltet, mens seieren på den 22. etappen kom som en direkte følge av at Cipollini hadde brutt tidligere i Giroen. Dermed satset Saeco på ham i massespurtene, og han takket for tilliten ved å vinne sin andre etappeseier. Dette året vant han også Intergiro-trøyen, som man samler poeng til gjennom innlagte spurter på etappene. 

Fagnini avsluttet karrieren med en sesong i kontinentallaget Naturino-Sapore di Mare i 2005.

## Tour-deltakelser
* 1995 – 107.-plass sammenlagt
* 1996 – ikke fullført
* 1997 – 103.-plass
* 1998 – ikke fullført
* 1999 – ikke fullført
* 2000 – 104.-plass
* 2002 – 101.-plass
* 2004 – ikke fullført

## Lag
* 1994 – Mercatone Uno-Medeghini
* 1995 – Mercatone Uno-Saeco
* 1996 – Saeco-AS Juvenes San Marino
* 1997 – Saeco
* 1998 – Saeco Macchine per Caffé
* 1999 – Saeco Macchine per Caffé-Cannondale
* 2000 – Team Deutsche Telekom
* 2001 – Team Deutsche Telekom
* 2002 – Team Deutsche Telekom
* 2003 – Team Telekom
* 2004 – Domina Vacanze
* 2005 – Naturino-Sapore di Mare

## Referanser


## Eksterne lenker
* Fagninis Tour-resultater
*
Halvor Bakke

**Halvor Bakke** (født 1970) er en norsk TV-personlighet og interiørekspert. Han startet sin yrkeskarriere som reiseleder og flyvert. Bakke arbeidet tidligere i interiørbutikken Bolina på Stabekk, og driver nå egen virksomhet.

I 2004 medvirket han som interiørarkitekt i *[[Homsepatruljen]]* på TV 3. Bakke har skrevet i bladet *[[Kamille (ukeblad)|Kamille]]*, er fast stylist for Hilmers hus, og har vært interiørreporter i TV 3-serien *[[Dekor]]*. I 2008 og 2009 var han med i serien *[[Norges styggeste rom]]*, også på TV 3. Bakke deltok i *[[Zebra Grand Prix]]* høsten 2009. 2013 deltok han på *[[4-stjerners middag]]* og i 2015 startet Halvor Bakke sitt eget program *Eventyrlig oppussing*, også på TV3. For programmet ble han nominert til Gullruten 2023 i klassen beste programleder – reality og livsstil.

Bakke er oppvokst på Bakke gård i Brunlanes, Larvik kommune og er opprinnelig odelsgutt. Han er bosatt på et småbruk i nærheten av hjemgården.

## Referanser
Sengoku-perioden

**Sengoku-perioden** eller **«de(n) krigende stat(er)s tid»** (på japansk 戦国時代, *Sengoku jidai*) er en historisk periode i Japan fra 1467 til 1573. Denne er igjen en del av muromarachi-perioden. Ōninkrigen regnes som begynnelsen på sengoku-perioden. Det var i denne perioden Japan hadde sin første kontakt med Vesten, og perioden er markert av mange borgerkriger mellom ulike klaner og daimyōer. 

I 1542 kom det første europeiske skipet til Japan. Det var et portugisisk skip som egentlig var på vei til Kina, og portugiserne introduserte skytevåpen for japanerne. I de følgende årene kom det flere handelsmenn og misjonærer fra flere vesteuropeiske land.

Mot slutten av perioden begynte daimyōer som Oda Nobunaga, Toyotomi Hideyoshi og Tokugawa Ieyasu å forene landet.  Noen andre velkjente daimyōer fra sengoku-perioden er Hōjō Sōun, Takeda Shingen og Uesugi Kenshin
Breaking the Silence

**Breaking the Silence** kan være:

*''Breaking the Silence'' (Heathen-album)
*«Breaking the Silence» (Queensryche-sang)
*''Breaking the Silence'' (film)
*Breaking the Silence (organisasjon)
Birkenstock

**Birkenstock** er en tysk produsent av sandaler og andre type sko. Birkenstock har sitt opphav av en tysker med navn Johann Adam Birkenstock. Birkenstock var registrert i 1774.

## Referanser


## Eksterne lenker
*
Oscilloskop

Et **oscilloskop** er et måleinstrument for å studere tidsvariasjoner i et elektrisk signal. Det blir ofte regnet som det viktigste instrumentet i et elektronisk laboratorium. Digitale oscilloskop blir brukt mer og mer i dag framfor analoge.

En har to hovedtyper av oscilloskop, analoge og digitale. Analoge oscilloskop har kun et katodestrålerør (som i et fjernsyn) som skyter ut en elektronstråle som danner en strek som viser hvordan signalet går, mens et digitalt oscilloskop har punktprøving av signalet og signalbehandling før det blir vist på en skjerm.

For at en skal kunne få et signal som er stabilt på skjermen er trigginga essensiell. Denne sier hvor stor signalstyrken skal være når en skal begynne å tegne en strek på skjermen fra venstre. Dersom en f.eks. har et sinussignal som kilde vil det føre til at en vil få en fin sinuskurve på skjermen dersom trigginga er justert korrekt. Dersom trigginga ikke er korrekt, vil en få mye rot på skjermen.

Oscilloskopet viser et bilde på skjermen. Dette bildet har en X- og en Y-akse. X-aksen er vannrett og Y-aksen er loddrett. Langs den vannrette aksen leser man av tiden og den loddrette aksen spenningen.

Trigging er en mekanisme som for å stabilisere bilder på skjermen. I og med at spenningen vanligvis varierer, vil lysstrålen bevege seg opp og ned på skjermen. Triggingsnivået settes til en ønsket verdi. Når spenningen passerer denne verdien starter lysstrålen å tegne bildet på skjermen. Fra triggingsøyeblikket vil strålen tegne et bilde på skjermen som viser hvordan den målte spenningen endrer seg. Når bildet er ferdig tegnet vil oscilloskopet vente til neste gang den målte spenningen passerer trigingspunktet. Da vil et nytt bilde bli tegnet på skjermen.

Dersom man måler en repeterbar spenning, vil bilde virke stabilt på skjermen.

## Se også
* Multimeter
* Spektrumanalysator
* Nettverksanalysator

----

## Eksterne lenker
*
Dirk Reichl

**Dirk Reichl** (født 12. september 1981 i Kühlungsborn, Tyskland, død 16. september 2005) var en tysk landeveissyklist. Han var en del av Team Telekoms ungdomslag og tegnet proffkontrakt med Telekom foran 2002-sesongen. Dessverre fikk han ingen suksess her, og bestemte seg for å legge opp da han ikke fikk fornyet kontrakten etter 2003-sesongen.

Natt til 16. september 2005 døde Reichel i en motorsykkelulykke i nærheten av Oldenburg, Tyskland.

## Viktigste resultater
* 1997: 1º  i tysk mesterskap i Cyclo-cross for debutanter i Denzlingen. 
* 2000: 2º i Rund um den Henninger Turm, U23
* 2001: 2º i Rund um den Henninger Turm, U23 
* 2001: 1º på andre etappe i FBD Insurance Rás, Portumna (IRL)
* 2001: 2º i tysk mesterskap i landeveisritt, U23, i Rheinbach 

## Referanser


## Eksterne lenker
*
Spektrumanalysator

En **spektrumanalysator** er et måleinstrument for å måle frekvensinnholdet til et signal. En vanlig spektrumanalysator fungerer på den måten at den kjører over mange frekvenser og sjekker om det er noe signal på dem og så viser styrken i et diagram. I diagrammet har en frekvens på x-aksen og signalstyrke på y-aksen.

Dette instrumentet er et av de viktigste instrumentene på en elektronisk lab.

## Se også
* Oscilloskop
* Nettverksanalysator
* Spektrometer, optisk instrument for å dele opp lys i dets bølgelengder

## Eksterne lenker
*
Divergensteorem

**Divergensteoremet** sier hvordan et overflateintegral over en lukket flate kan omskrives til et volumintegral, og motsatt.

:\oint_{S} \mathbf{F}\cdot \mathrm{d}\mathbf{S} = \int_V \boldsymbol{\nabla}\cdot\mathbf{F}\,\mathrm{d}V

Der S er den flaten som omgir volumet V.
Det kan være nyttig å bruke teoremet både den ene og den andre vegen. 

Et eksempel på bruk er innen elektromagnetismen ved omskrivning av Gauss' lov fra integralform til differensialform:

:\oint_{S} \mathbf{D}\cdot \mathrm{d}\mathbf{S} = Q_\text{fri} = \int_V \boldsymbol{\nabla}\cdot\mathbf{D}\,\mathrm{d}V = \int_V \rho \,\mathrm{d}V

som fører til at:

:\boldsymbol{\nabla}\cdot \mathbf{D} = \rho

## Referanser


## Kilder

* «Divergence Theorem», fra Wolfram Mathworld (engelsk)
Luka Modrić

**Luka Modrić** (født 1985) er en kroatisk fotballspiller som spiller for den italienske klubben .

Han kan spille i forskjellige posisjoner på midtbanen, men i hans periode i  ble han primært brukt som sentral midtbanespiller, der han hadde som oppgave å starte angrepene til Spurs. Han spilte tidligere som midtbanespiller for  og , der han vant seks mesterligatitler. Det er likt med Francisco Gento, Dani Carvajal, Toni Kroos og Nacho. Han ble tildelt Ballon d’Or for 2018.
 
## Landslaget
Modrić spiller også på . Han har blitt tatt ut til Kroatias tropp til seks påfølgende mesterskap: VM i fotball 2006 i Tyskland, EM 2008 i Sveits og Østerrike, EM 2012 i Polen og Ukraina, VM 2014 i Brasil, EM 2016 i Frankrike,. og han ble dessuten tatt ut til VM i fotball 2018 i Russland. Han stod oppført med 75 landskamper og 8 landslagmål innen Brasil-VM.

Modrić vant Gullballen for VM 2018 foran Eden Hazard og Antoine Griezmann.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;Dinamo Zagreb
* Prva HNL (3): 2005/2006, 2006/2007, 2007/2008
* Hrvatski nogometni kup (2): 2006/2007, 2007/2008
* Hrvatski nogometni superkup (1): 2006

;Real Madrid
* Primera División (4): 2016–2017, 2019–2020, 2021–2022, 2023–2024
* Copa del Rey (2): 2013/2014, 2022/2023
* Supercopa de España (5): 2012, 2017, 2020, 2022, 2024
* UEFA Champions League (6): 2013/2014, 2015/2016, 2016/2017, 2017/2018, 2021/2022, 2023/2024
* UEFA Super Cup (4): 2014, 2016, 2017, 2022
* VM i fotball for klubblag (5): 2014, 2016, 2017, 2018, 2022
* Gullball 2018

## Referanser


## Eksterne lenker
*
Epiophlebia

* *[[Epiophlebia laidlawi|E. laidlawi]]* 
* *[[Epiophlebia superstes|E. superstes]]*

***Epiophlebia*** er en slekt av øyenstikkere, (Odonata). Den har bare to nålevende arter og de er i nyere systematikk plassert i en egen gruppe hos øyenstikkerne. 

## Levevis

*Epiophlebia* har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

## Systematisk inndeling
Nyere forskning viser at de «moderne» artene (Anisoptera) er en søstergruppe til de «antikke» (Anisozygoptera) og at begge disse er nå plassert i en ny felles delgruppe eller underorden, Epiprocta, som igjen er søstergruppe til vannymfene (Zygenoptera). Skrevet på hierarkisk skrivemåte blir slektskapet mellom delgruppene slik: (Du kan lese mer om dette her : System (biologi) og Gruppe (biologi).)

* «vannymfene» **[[Zygoptera]]** – Vannymfer
* «alle øyenstikkere og libeller» **[[Epiprocta]]** 
** «moderne øyenstikkere» **[[Anisoptera]]** – Øyenstikkere og libeller 
** «antikke øyenstikkere» **[[Anisozygoptera]]** 
*** [ukjent navn] – fossile, utdødde arter
*** Epiophlebioptera – de to nålevende artene
**** slekt ***Epiophlebia***
***** *[[Epiophlebia laidlawi]]*, Tillyard, 1921 &ndash; lever i fjellet i Himalaya og Nepal, på mellom 1&nbsp;800 og 3&nbsp;600 meters høyde. Nymfene bruker gjerne fem til seks år på utviklingen. Den finnes i rennende vann. 
***** *[[Epiophlebia superstes]]* &ndash; lever i Japan. 

## Referanser
 

## Litteratur
* Lohmann, H. 1996. *Das phylogenetische System der Anisoptera (Odonata).* Deutsche Entomologische Zeitschrift 106(9): side 209-266. 

## Eksterne lenker
*
Calvin Smith

:*Må ikke forveksles med friidrettsutøveren [[Calvin Smith jr]] (f. 1987).*
 

 
 

  
  
  
 

**Calvin Smith** (født 8. januar 1961 i Bolton i Mississippi) er en tidligere friidrettsutøver fra USA. Han er tidligere verdensrekordholder på 100 meter, samt to ganger verdensmester på 200 meter. Smith var en av verdens beste sprintere på 1980-tallet, men havnet ofte i skyggen av den mer utadvendte og karismatiske amerikanske friidrettsstjernen Carl Lewis.

I 1983 tok Smith den 14 år gamle verdensrekorden til Jim Hines på 100 meter. Han senket tiden fra 9,95 til 9,93 sekunder.

Under tidenes første VM i friidrett i 1983, tok Smith gullmedalje på 200 meter og 4 x 100 meter stafett (ny verdensrekord), samt sølvmedalje bak Lewis på 100 meter.

I 1983 ble Smith den første som på en og samme kveld løp under 10 sekunder på 100 meter, og under 20 sekunder på 200 meter. Dette skjedde i et stevne i Zürich, Sveits.

Under OL i 1984 i Los Angeles, var Smith med på laget som vant 4 x 100 meter stafett (ny verdensrekord).

I VM i 1997 forsvarte han gullmedaljen på 200 meter. (På denne tiden ble VM arrangert hvert fjerde år, ikke annethvert år som i dag.)

Under OL i 1988 i Seoul deltok Smith i den mest kontroversielle 100-meteren gjennom historien. Ben Johnson fra Canada var den første som passerte målsnøret, foran landsmannen Carl Lewis. Linford Christie fra Storbritannia ble nummer tre, og Smith nummer fire. Ben Johnson testet imidlertid positivt på Stanozolol og ble diskvalifisert. Smith rykket deretter opp på tredjeplass. Smith er den eneste blant topp-fem i denne finalen som ikke har testet positivt på forbudte preparater. Smith har senere uttalt: «Jeg skulle vunnet gullet.»
## OL-medaljer
*  1984  Los Angeles -  **Gull** i friidrett, 4 x 100 m stafett menn  USA
*  1988  Seoul -  Bronse i friidrett, 100 meter menn damer  USA

## Høydepunkter
* 1983
** 100 meter: Ny verdensrekord: 9,93 sekunder Colorado Springs, USA
** VM – Helsingfors, Finland
*** 200 meter: Gullmedalje
*** 4 x 100 meter stafett: Gullmedalje (ny verdensrekord: 37,86 sekunder)
*** 100 meter: Sølvmedalje
* 1984
** OL – Los Angeles, USA
*** 4 x 100 meter stafett: Gullmedalje (ny verdensrekord: 37,83 sekunder)
* 1987
** VM – Roma, Italia
*** 200 meter: Gullmedalje
* 1988 
** OL – Seoul, Sør-Korea
*** 100 meter: Bronsemedalje
* 1992
** IAAF world cup – Havanna, Cuba 
*** 100 meter: Bronsemedalje
*** 4 x 100 meter stafett: Gullmedalje

## Referanser


## Kilder
* Profil

## Eksterne lenker
*
Clausthaler

**Clausthaler** er et alkoholfritt øl, opprinnelig brygget i Tyskland, og kom for salg i 1979. Ølet er brygget på vanlig måte, men gjæringsprosessen er stoppet før gjæren har begynt å skille ut alkohol. 

Ølet ble noe populært i konkurranse mot et norskprodusert alkoholfritt øl der alkoholen var fjernet ved en lettere destillering, som ga endret smak. Norske bryggerier lager nå alkoholfritt øl med ølsmak, men Clausthaler finnes fortsatt i salg, og kom til Norge i 1990.
Digital signalbehandling

**Digital signalbehandling** er læren om hvordan en kan forandre på signaler etter at de er omgjort til digital (punktprøvet) form.
De viktigste emnene innenfor temaet er filtrering, demodulering av informasjon og komprimering.

I mange av de teknologiske tingene som vi omgir oss med daglig, er digital signalbehandling en helt vesentlig del. Det gjelder f.eks. GSM-telefoner, digitale lydavspillere, HDTV, DAB-radioer og GPS-mottakere.
FBK Kaunas

**Kauno futbolo beisbolo klubas**, vanligvis kjent som **FBK Kaunas**, var en litauisk fotballklubb fra byen Kaunas. 
Klubben spilte i A Lyga, de øverste serienivået i litauisk fotball. Etter årtusenskiftet var klubben dominerende i litauisk fotball etter å ha vunnet serien alle årene fra 2000 til 2007 utenom 2005. Klubben vant også serien i 1999, og har vunnet den litauiske cupen fire ganger og supercupen tre ganger.

Klubben ble opprinnelig grunnlagt i 1960 under navnet **Banga Kaunas**. Etter at Litauen løsrev seg fra Sovjetunionen og ble en egen stat har klubben blitt omstrukturert. I 1993 skiftet den navn til FBK Kaunas og det ble også dannet en egen baseballseksjon (som senere skilte seg ut og ble BK Lituanica Kaunas). Etter store finansielle problemer gikk klubben konkurs og ble oppløst i 2012.

Klubben ble sponset av ŪKIO Bankas, en bank som hadde Vladimir Romanov som hovedaksjeeier. Romanov brukte sin sterke stilling i den skotske klubben Heart of Midlothian FC til å skaffe FBK Kaunas en rekke låneavtaler. Med andre ord fikk en rekke forskjellige litauiske spillere prøve seg i den øverste fotballigaen i Skottland. Eksempler på disse er Edgaras Jankauskas, Bruno Aguiar, Andrius Velička, Nerijus Barasa, Marius Žaliūkas og Roman Bednář. Bednář klarte å få en permanent kontrakt med Heart of Midlothian, og Velička gjorde seg bemerket nok til at Viking og senere Rangers kjøpte spilleren.

KBK Kaunas spilte flere ganger i Mesterligaen, hvor klubben møtte storheter som Liverpool, Celtic og Rangers. Klubben spilte sine hjemmekamper på S. Darius and S. Girėnas Stadium som har en kapasitet på omtrent 8500 mennesker. Stadionet er også hjemmearenaen til . 

## Sesonger

## Referanser
Tacaná

**Tacaná** er et fjell og en vulkan i Sentral-Amerika på grensen mellom Chiapas i Mexico og Guatemala. Fjelltoppen rager 4060 meter over havet  og den regnes som den tiende høyeste fjelltoppen i Mexico og den nest høyeste i Guatemala. Selv om toppen er over 4000 meter over havet, så er det svært sjelden at det forekommer sne der. Fjellet inngår i Sierra Madre de Chiapas.

## Referanser


## Eksterne lenker
*
Polymerisering

**Polymerisering** (eller **polymerisasjon**) er en prosess der monomere molekyler reagerer og går sammen i en kjemisk reaksjon og danner tre-dimensjonale nettverk eller polymere kjeder.

Reaksjonen foregår under trykk, høy temperatur og ved hjelp av forskjellige katalysatorer, for eksempel under fremstilling av plastmaterialer.

Hovedtypene av polymerisering er
* Addisjonpolymerisering
* Kondensasjonspolymerisering

## Referanser
Sviske

**Svisker** er tørkede plommer. Svisker kan spises som de er, men blir også brukt i kompott, en søt dessert. Svisker blir også brukt i yoghurt. 

## Referanser
Fereydoon Batmanghelidj

**Fereydoon Batmanghelidj** (født 1931 i Teheran, død 15. november 2004 i USA) var iransk lege. Han studerte medisin i Storbritannia i 1950-årene. Like før den iranske revolusjonen i 1979 jobbet han med å bygge et stort medisinsk senter som var ment å bli det største i hele Iran. Men under revolusjonen ble han arrestert og puttet i fengsel. 

Fordi han var utdannet lege var det flere av de andre innsatte i fengselet som spurte ham om medisinske råd for de plagene de hadde. Men fordi han ikke hadde noen medisiner tilgjengelige i fengselet forslo han at de skulle drikke vann. Etter hvert oppdaget han hvilke positive effekter vanndrikkingen hadde.

Han skrev en artikkel om det han hadde oppdaget, og hvilke erfaringer han hadde fått av det. Denne artikkel medførte at han slapp unna dødsstraff. Artikkelen ble for første gang publisert i en avis i 1982. Det året slapp han endelig ut av fengselet, og like etterpå flyktet han til USA. 

Da han kom til USA fortsatte han å jobbe med teoriene sine om at mangel på vann kan føre til mange forskjellige kroniske problemer, og at man ved å drikke mye vann kan unngå mange sykdommer. 

I 1992 utgav han en bok der han beskrev alle sine erfaringer. Boken fikk veldig mye publisitet, og det var mange som leste boken. Flere av leserne påstod at de hadde blitt friskere etter at de begynte å drikke mer vann. 

Sykdommer som kan lindres ved hjelp av vann er blant annet magesår, smerter i ryggen, revmatisme, høyt blodtrykk, astma, hodepine og diabetes.

## Referanser
Deaf to Our Prayers

***Deaf to Our Prayers*** er Heaven Shall Burns fjerde studioalbum utgitt i 2006 av Century Media. Tittelen til albumet er inspirert av diktet «The Silesian Weavers» av den tyske dikteren Heinrich Heine. Den første musikkvideoen til albumet var til sangen «Counterweight».

## Sporliste
#«Counterweight» (4:19)
#«Trespassing the Shores of Your World» (5:17)
#«Profane Believers» (3:36)
#«Stay the Course» (3:56)
#«The Final March» (4:06)
#«Of No Avail» (4:56)
#«Armia» (5:50)
#«mybestfriends.com» (4:52)
#«Biogenesis (Undo Creation)» (3:53)
#«Dying in Silence» (4:20)
#«The Greatest Gift of God» (2:42)

## Se også
*Counterweight

## Eksterne lenker
*
TOPLYGA

**TOPLYGA**, **Toplyga** (på norsk «Topligaen») siden februar 2026, var kjent i tidligere år **A lyga** (på norsk «A Ligaen») er det øverste divisjonen i profesjonell seniorfotball i Litauen. Serien blir organisert av LFF (litauisk: Lietuvos Futbolo Federacija, som er det litauiske fotballforbundet. A Lyga ble etablert i 1991.

Det er 8 lag som spiller i A Lyga hver sesong. Sesongen varer omtrent i samme tidspunkt som den norske Tippeligaen (sesongstart i februar/mars). På grunn av kaldt vinterklima spilles ingen kamper om vinteren.

Mesterlaget (vinneren) i A Lyga kvalifiserer seg som regel til kvalifiseringskampene i Mesterligaen. Lagene som ender på andre og tredjeplass kvalifiserer seg til kvalifiseringskamper i Europaligaen i fotball.

De første årene etter år 2000 dominerte FBK Kaunas A Lyga og vant fra 1999 til 2004 og fra 2006 til 2007. FK Ekranas vant i 2005 og fra 2008 til 2012. FK Sūduva vant i 2017, 2018 og 2019.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Lagene (2021)

## Vinnere

* 1990: Sirijus Klaipėda
* 1991: Žalgiris
* 1991/92: Žalgiris
* 1992/93: Ekranas
* 1993/94: ROMAR
* 1994/95: Inkaras
* 1995/96: Inkaras
* 1996/97: Kareda
* 1997/98: Kareda
* 1998/99: Žalgiris
* 1999: Žalgiris Kaunas
* 2000: Kaunas
* 2001: Kaunas
* 2002: Kaunas
* 2003: Kaunas
* 2004: Kaunas
* 2005: Ekranas
* 2006: Kaunas
* 2007: Kaunas
* 2008: Ekranas
* 2009: Ekranas
* 2010: Ekranas
* 2011: Ekranas
* 2012: Ekranas
* 2013: Žalgiris
* 2014: Žalgiris
* 2015: Žalgiris
* 2016: Žalgiris
* 2017: Sūduva
* 2018: Sūduva
* 2019: Sūduva
* 2020: Žalgiris
* 2021: Žalgiris
* 2022: Žalgiris
* 2023: FK Panevėžys
* 2024: FK Žalgiris (11)
* 2025: FK Kauno Žalgiris (1)
* 2026: TBA

## Se også
*Pirma lyga

## Referanser
Michael Wilton

**Michael Wilton** (født 23. februar 1962 i San Francisco, California) er en amerikansk gitarist i progressiv metal-bandet Queensrÿche.

## Bakgrunn
Michaels musikalske karriere begynte i en alder av 8 år, da han arvet en bassgitar av sin onkel som døde i en motorsykkelulykke. Han begynte å lære seg å spille ved å høre på farens platesamling og spille med. Det var hovedsakelig plater med The Beatles, Jimi Hendrix, The Rolling Stones og Bob Dylan. Han fikk senere en akustisk gitar med nylonstrenger av sin tante, og klarte å sprenge sin fars høyttaler.

Senere på ungdomsskolen, ombestemte han seg og ville heller spille gitar enn bass, og kjøpte seg en Gibson Les Paul kopi gitar og en fussboks. På skolen spilte han i garasjeband med sine skolekamerater, bl.a Chris DeGarmo. På gymnaset begynte han å lytte til Heavy Metal band, som Judas Priest, UFO, Iron Maiden, og Van Halen, og begynte å øve seriøst.

Etter gymnaset gikk han på «Cornish College of the Arts» i Seattle hvor han studerte jazz og klassisk musikk. Her møtte han Eddie Jackson og Scott Rockenfield. Wilton og Rockenfield spilte i et band med navn «Cross+Fire», de fikk med seg Jackson og Chris DeGarmo og byttet navn til «The Mob». I 1982 møtte de Geoff Tate, og Queensrÿche ble dannet. Etter at Chris DeGarmo sluttet i Queensrÿche i 1988, overtok Michael en del av soloene og partier som Chris pleide å spille.

I 2002 startet Wilton et sideprosjekt som han kalte «Soulbender». De utga ett selvtitulert album, og spilte en del konserter. I 2006 var han gjesteartist på Pamela Moores album *Stories from a Blue Room*.

Wilton har sitt eget ølmerke «Whip Ale», hvor han selv har valgt ut ingrediensene i ølet, og sin egen kleskolleksjon, «Whipwear».

## Diskografi

### Queensrÿche
* *[[Queensrÿche (album)|Queensrÿche]]* (1983)
* *[[The Warning]]* (1984)
* *[[Rage for Order]]* (1986)
* **' ([[1988]])
* ''[[Empire (album)|Empire]]'' ([[1990]])
* ''[[Promised Land (Queensrÿche-album)|Promised Land]]'' ([[1994]])
* ''[[Hear in the Now Frontier]]'' ([[1997]])
* ''[[Q2K]]'' ([[1999]])
* ''[[Tribe]]'' ([[2003]])
* **' (2006)
* *[[Take Cover]]* (2007)
* *[[American Soldier]]* (2009)

### Soulbender
* *Soulbender* (2004)

### Pamela Moore
* *Stories from a Blue Room* (2006)

## Referanser


## Eksterne lenker
* 
* 
* 
* 
* Whipnation
Per Harald Grue

**Per Harald Grue** (født 29. april 1943 i Lillehammer) er en norsk tidligere embetsmann. Han var departementsråd i Landbruks- og matdepartementet fra 1985 til 2009.

Han er sivilagronom av utdanndelse og er dr.scient. (1972) fra Norges landbrukshøgskole, i dag NMBU. Han kom til Landbruksdepartementet i 1972, hvor han var sekretær for Øksnesutvalget, som utredet den framtidige landbrukspolitikk. Utrednngen førte fram til stortingsmeldinger om norsk ernærings- og matpolitikk, om landbrukspolitikk, opptrappingsvedtaket og jamstellingsvedtaket for landbruket som Stortinget vedtok 1- desember 1975. Opptrappingsvedtaket gikk ut på at inntektsgrunnlaget for bønder skulle trappes opp og likestilles med inntekt og levekår for industriarbeidere.

I årene 1974 til 1978 var Grue personlig sekretær (politisk rådgiver) for daværende landbruksminister Thorstein Treholt i Trygve Brattelis andre regjering og deretter for landbruksminister Oskar Øksnes i Odvar Nordlis regjering.

Han var underdirektør i Landbruksdepartementet 1978-1979, landbruksdirektør 1979-1985 og departementsråd i Landbruksdepartementet 1985-2009. Han ledet statens forhandlingsutvalg for jordbruksoppgjøret 1980-2009. I sine år som øverste administrative leder for Landbruksdepartementet hadde han øverste administrative ansvar for utviklingen av norsk landbrukspolitikk og ledet 29 landbruksoppgjør. 

I 1997 ble Per Harald Grue utnevnt til Kommandør av St. Olavs Orden. I 2014 utga han bokverket "Norsk landbrukspolitikk 1970-2010".

## Referanser


## Eksterne lenker
* Per Harald Grue - Store norske leksikon
Mike Stone

**Mike Stone** (født 30. november 1969) er en amerikansk bassist / vokalist i bandet Speed-X

## Bakgrunn
I desember 1992 ble Mike med i bandet «Criss», et soloprosjekt av tidligere Kiss medlem Peter Criss. Bandet turnerte mye og ga ut ett album, *Cat #1* i august 1994. Mike sluttet i bandet i desember 1995.

Mike ble med i Queensrÿche på deres 2003 «Tribe turne», og var først med på studioalbumet Tribe, hvor han var med og skrev teksten til «Losing Myself» sammen med Geoff Tate. Han sluttet i Queensrÿche i 2009 for å bruker mer tid på bandet Speed-X.

Mike er en iherdig arbeider for musikalsk opplæring for barn, i 2007 han ble offisiell supporter av «Little Kids Rock», en organisasjon som gir gratis instrumenter og musikktimer til barn i kommunale skoler over hele USA. Han sitter i styret i organisasjonen som æresmedlem.

## Diskografi
### Eden (1984-1985)
* *Eden*

### Criss (1992–95)
* *Criss* (EP) – 1993
* *Cat #1* – 1994

### Klover
* *Feel Lucky Punk* – 1995

### Mike Stone (Solo)
* *Clear Nights and Cloudy Days* – 1999

### Iain Ashley Hersey
* *Fallen Angel* – 2001

### Queensrÿche (2003 – )
* *[[Tribe]]* –  2003
* *[[The Art of Live]]* – 2004
* ** – 2006
* *[[Mindcrime at the Moore]]* – 2007
* *[[Take Cover]]* – 2007

## Eksterne lenker
* 
*